“Ishdagi ishq”dagi Alisa Freyndlix va 40 yoshdan keyin mashhurlikka erishgan boshqa yulduzlar (foto)

Muvaffaqiyat va o‘z oldiga qo‘ygan maqsadlarga erishish uchun hech qachon kech bo‘lmaydi. Quyida nomi keltirilgan yulduzlarning hayoti esa buning yaqqol misoli.
Kim Ketroll, 64 yosh

Bir-biridan qiziq qahramonlarni gavdalantirgan aktrisaning yaqinda 65 yoshga to‘lishini tasavvur qilish qiyin. Bundan 20 yil avval ekranlarda ko‘rinish bergan Kim 40 yoshida ham 20 yashar qizlar singari go‘zal va latofatli ko‘ringan.
Melissa Makkarti, 50 yosh

Amerikalik Melissa Makkarti aktrisalikdan tashqari, ssenariy muallifi va prodyuser sifatida ham yaxshi ma’lum. 2011-yildagi suratga olish jarayonlaridan keyin mashhurlikka erishgan. U vaqtlarda Melissaning ko‘rinishidan uni 40 yosh ekanligini bilish oson bo‘lmagan.
Jan Reno, 72 yosh

1979-yilda suratga tushishni boshlagan aktyor 1985-yillarda mashhurlikka erishgan va bu vaqtda 40 yoshda bo‘lgan. Bugungi kunda Parij, Los-Anjeles va Malayziyada uylari bor aktyorni yangi loyihaga jalb qilish uchun rejissorlar navbatda turadi.
Yuliya Aug, 50 yosh

Bir qancha loyihalarda ishtirok etib ulgurganiga qaramay, aktrisa “Yekaterina” seriali ekran yuzini ko‘rganidan keyin mashhurlikka erishgan. U vaqtda 43 yosh bo‘lgan Yuliya qirolicha Yelizaveta rolini gavdalantirgan.
Morgan Frimen, 83 yosh

Aktyorga mashhurlik juda kech — 1989-yilda, u 52 yoshidaligida kelgan. “Deyzi xonimning haydovchisi” filmidagi ijrosi omadli chiqqanidan keyin unga rejissorlar tomonidan turli takliflar kelishi to‘xtamagan.
Samuel L.Jekson, 71 yosh

Amerikalik aktyor va prodyuser Samuel “Pulp Fiction” filmi ekran yuzini ko‘rganidan keyin mashhurlikka erishgan. U vaqtda 46 yosh bo‘lgan aktyor shundan keyin bir qancha filmlarda rol ijro qilib, ko‘plab mukofotlarni qo‘lga kiritishga muvaffaq bo‘lgan. Ayni vaqtda 71 yashar Samuel bugungi kunda ham ijrosi bilan muxlislarni xursand qilishda davom etadi.
Alisa Freyndlix, 85 yosh

Rejissor Eldar Ryazanovning “Ishdagi ishq” filmidagi roli Alisaning yulduzga aylanishiga sabab bo‘lgan. U bunga qadar ham suratga tushganiga qaramay, aynan mazkur rolidan keyin nafaqat Rossiya, balki bosha sovet mamlakatlarida ham mashhurlikka erishgan. Shundan keyin “Kalugina effekti” degan tushuncha paydo bo‘lgan va ishga mukkasidan ketgan ayol-qizlar tashqi ko‘rinishiga e’tibor bera boshlagan.
Stiv Karell, 58 yosh

Stiv turli film va shoularda ishtirok etganiga qaramay, mashhurlikka 43 yoshida erishgan. Shundan keyin yulduzli karyerasi boshlangan Karellning arsenalida bir qancha esda qolarli rollar bor.